**Geografiya va Iqtisodiy bilim asoslari fanlaridan “Fan oyligi”ni oʻtkazish boʻyicha tavsiya**

Mamlakatimiz ta’lim-tarbiya va ilm-fan sohalarini takomillashtirish, jamiyatimizda o‘qituvchi va pedagog xodimlar, ilmiy va ijodkor ziyolilarga bo‘lgan hurmat-e’tiborni yanada oshirish, o‘qituvchilarning kasbiy mahoratini oshirish, mamlakat taraqqiyoti uchun yangi tashabbus va g‘oyalarga ega intellektual va ma’naviy salohiyati yuksak yangi avlod kadrlarini tayyorlash, zamonaviy kasb egalari bo‘lishlari uchun ularda zarur ko‘nikma va bilimlarni shakllantirish muhim sanaladi.

Taraqqiyotning eng yuqori darajaga ko‘tarilishida mamlakatda yangi bilim va yangicha yondashuvlarning vujudga kelishiga ehtiyojning paydo bo‘lishi juda muhimdir. Barcha sohalar kabi Geografiya va Iqtisodiy bilim asoslari fanlarini o‘qitishda mavjud bo‘lgan muammolarning bartaraf etilishi ham ertangi istiqboldagi yutuqlarimizdan biridir. Geografiya va Iqtisodiy bilim asoslari fanlarini o‘qitishni takomillashtirish uchun sohada faoliyat yuritib kelayotgan umumiy o‘rta ta’lim maktablarining geografiya va iqtisodiy bilim asoslari fanlari o‘qituvchilarining bilimi va kasbiy mahoratini zamon talablariga moslashtirish, xalqaro miqyosda ta’limda ro‘y berayotgan yangiliklar va islohotlardan xabardor bo‘lib borishlari hamda ulardan eng samaralilarini o‘z faoliyatlarida qo‘llab borishlarini ta‘minlash nihoyatda muhimdir.

Geografiya va iqtisodiy bilim asoslari fanlari bo‘yicha ta’lim sifatini tubdan oshirish, umumta’lim maktablarida ushbu fanlarni o‘qitishning mutlaqo yangi tizimini joriy etish, darsliklar va boshqa o‘quv jihozlari bilan ta’minlash, ushbu yo‘nalishlarga malakali o‘qituvchi-murabbiylarni jalb etish talab etiladi. Kadrlar tayyorlash va ilm-fan natijalaridan foydalanishda – ta’lim, ilm-fan va ishlab chiqarish sohalari o‘rtasidagi o‘zaro yaqin muloqot va hamkorlikni yo‘lga qo‘yish maqsad qilib belgilangan.

* umumta’lim muassasalarida geografiya fanini o‘qitish sifatini oshirish;
* ta’lim jarayoniga zamonaviy o‘qitish uslublarini, shu jumladan axborot-kommunikatsiya texnologiyalarini keng joriy qilish;
* pedagog kadrlar va o‘quvchilarning geografiya fanini bilish darajasini baholash, iqtidorli yoshlarni aniqlash hamda ularning mahalliy va xalqaro fan olimpiadalarida muvaffaqiyatli ishtirok etishi hamda sovrinli o‘rinlar egallashini ta’minlash koʻzda tutilgan.

Shu maqsadda hozirgi kunda Respublikamizda taʼlim sohasida ham bir qancha ijobiy ishlar amalga oshirilmoqda.

Xalq taʻlimi vazirligining 2020-yil 13-avgustdagi 183-buyrugʻiga asosan 2020-2021 o‘quv yilidan boshlab, umumiy oʻrta taʼlim maktablarida geografiya va iqtisodiy bilim asoslari fanlaridan “Fan oyligi” mart oyida oʻtkazilmoqda.

Hozirgi kunda ilm-fan, texnika va ishlab chiqarish sohalarining, axborot kommunikatsiya texnologiyalarining jadallik bilan rivojlanishi taʼlim muassasalarida taʼlim-tarbiya sifatini mazmun jihatidan yuqori bosqichga koʻtarishda umumtaʼlim maktablarida bir necha yillardan buyon har bir oʻquv fanlari boʻyicha oʻtkazib kelinayotgan fan oyliklarining oʻrni beqiyosdir.

Fan oyligini oʻtkazishdan maqsad iqtidorli oʻquvchilarni aniqlash, ularning intellektual salohiyatini oʻstirish, fanga boʻlgan qiziqishlarini oshirish va oʻquvchilarning darslarda olgan nazariy bilimlarini amaliyotda qoʻllay olishga oʻrgatishdir. Har bir fan oʻqituvchisi oy davomida oʻzining ijodkorligini, pedagogik

mahoratini, isteʼdod va qobiliyatini namoyon qilib, ochiq darslar, toʻgarak mashgʻulotlari va tadbirlarni noanʼanaviy tarzda ilgʻor pedagogik texnologiyalardan foydalangan holda tashkil etadi.

Fan oyligini oʻtkazishda mahalliy sharoitlarni inobatga olib, ijodiy yondoshgan holda quyidagilarga eʼtibor qaratish tavsiya etiladi.

* Oʻquvchilarning fanga boʻlgan qiziqishlarini oshirish, yuqori sifat samaradorlikka erishish, fanlar yoʻnalishidagi yangiliklarni izlab topish va taʼlim jarayoniga tadbiq etish, oʻquvchilarning hozirgi zamon fan va texnikasini oʻrganishga boʻlgan intilishlarini oʻstirish;
* taʼlim jarayonida oʻqituvchi hamda oʻquvchilar oʻzaro hamkorligida ularning mahorati, iqtidori va qobiliyatini yanada kengroq namoyish etishlari uchun imkoniyat yaratish;
* oʻquv jihozlaridan, koʻrgazmali tajribalardan, didaktik materiallardan unumli foydalanish oʻquvchilar nazariy olgan bilimlarini amaliyotda qoʻllashi orqali koʻnikma va malakalarini hosil qilish;
* geografiya va iqtisodiy bilim asoslari fanlaridan yaratilgan elektron darslik, oʻquv filmlaridan dars jarayonida samarali foydalanish usullarini namoyish etishi;
* darsdan tashqari oʻtkaziladigan tadbirlarning taʼlim tarbiya jarayonidagi ahamiyatini koʻrsatish;
* oʻqituvchi va oʻquvchilarni fan sohasida olib borilayotgan tadqiqotlar va yangiliklar bilan tanishtirish;
* rivojlangan mamlakatlar taʻlim tizimini oʻrganish orqali, oʻqituvchilar va oʻquvchilar ilmiy tadqiqotchilik faoliyatini rivojlantirish.

Maktabda mazkur fanlarga oid devoriy gazetalar, “Lapbook”lar, “Puzzle” xaritalar yaratish, fanlar boʻyicha qiziqarli maʼlumotlar, internet sahifalaridan olingan fan yangiliklari haqidagi materiallarni berish maqsadga muvofiqdir.

Mazkur fanlar boʻyicha ochiq darslarni oʻtkazishda ilgʻor pedagogik texnologiyalardan foydalanib dars ishlanmalari tayyorlanadi. Ular asosida darslar tashkil qilinadi va ilgʻor ish tajribalari video kontent sifatida internet tarmoqlariga joylashtiriladi.

Maktabda fanlar yoʻnalishlari boʻyicha tashkil etilgan metodbirlashma rahbarlari, ilgʻor fan oʻqituvchilari tomonidan oʻqitish samaradorligini oshirishga qaratilgan didaktik materiallar, oʻquv qoʻllanmalar va maqolalar tayyorlanishi tavsiya qilinadi.

Oʻquvchilarning ijodiy ishlari, jumladan, “Men tadqiqotchi” ruknidagi loyiha ishi taqdimoti asosida video lavhalar tayyorlash va internet saytlari joylashtirish;

Geografiya va iqtisodiy bilim asoslari fanlaridan “Mening ilk kitobim” tanlovini tashkil etish, bunda oʻquvchilar oʻz ijodiy qobiliyatlaridan foydalanib, ilk kitoblarini yaratish hamda qoʻlyozma yoki elektron shaklda Respublika taʻlim markazi “Aniq va tabiiy fanlar boʻlimi” ga taqdim qilishlari tavsiya etiladi.

Maktabda oʻquvchilarni fanga qiziqtirish maqsadida fan toʻgaraklari mashgʻulotlarini yanada qiziqarliroq tarzda oʻtkazish tavsiya etiladi.

Maktablarda “Qushlar bizning doʻstimiz”, “Qushlar va gullar”, “Ekologiyani asraymiz”, “Qiziqarli geografiya”, “Dunyo mening nigohimda”, “Xarita orqali davlatlarga sayohat qilamiz”, “Dunyo manzaralari”, “Mening ilk kitobim”, “Kelajakka STEM bilan”, “Loyihalar va startaplar haftaligi” biznes rejalar doirasida turnirini tashkil etish kabi qiziqarli bahs-munozaralar, tadbirlar va tanlovlarni oʻtkazilishi hamda fanlarga oid tematik albomlarning elektron shaklini yaratish ijobiy samara beradi. Yaratilgan ijodiy ishlar video, elektron shaklda yaratish ijobiy samara beradi.

Yaratilgan ijodiy ishlar elektron, video shaklda @rtm\_tabiiy\_fanlar\_bot telegram botiga yuboriladi. Yuborilgan barcha ijodiy video materiallar parallel ravishda <https://www.youtube.com/channel/UCAuOlmsfhkmTtu1zGuIrHzg> RTM\_Tabiiy fanlar oyligi Youtube kanaliga joylab boriladi. Eng munosib deb topilgan ijodiy ishlar mualliflari materiallari Respublika miqyosida ommalashtiriladi.

Mahalliy imkoniyatlardan kelib chiqqan holda shahar, viloyat markazlaridagi oliy oʻquv yurtlari professor-oʻqituvchilari, olimlar, darslik mualliflari bilan uchrashuvlarni tashkil etish, maktablarda oʻquvchilarning ijodiy ishlaridan namunalar asosida koʻrgazmalar tashkil etilishi, fanlar kesimida oliy ta’lim muassasalari fakultet va kafedralariga, turli muzeylar, bogʻlar, planetariylar, ishlab chiqarish korxonalariga sayohatlar uyushtirishlari maqsadga muvofiqdir.

Oʻqituvchilar tomonidan fan oyligida amalga oshirilgan ijodiy ishlarni ommaviy axborot vositalari, gazeta va jurnallarda yoritib borilishi Respublikada tabiiy fanlar yoʻnalishida faoliyat yurituvchi oʻqituvchilar kasbiy mahoratlarini oshirishda metodik yordam sifatida foydalaniladi.

**Fan oyligini yakunlash**

Geografiya va iqtisodiy bilim asoslari fan oyligi yakuniga bag‘ishlangan tadbir o‘tkaziladi. Tadbir maktab rahbariyati va o‘qituvchilar jamoasini yoshlarga bilim berishdagi qilgan mehnatlarining sarhisobi, oʻquvchilar ijodiy qobiliyatlarini rivojlantirish, amalga oshirilgan ishlarni baholash maqsadida tashkil qilinadi. Fan oyligi davomida maktabda o‘tkazilgan turli tadbirlarni tashkil etish hamda o‘tkazilishida faol ishtirok etgan fan o‘qituvchilari va o‘quvchilar taqdirlanadilar.

**Xalq taʻlimi tizimidagi umumiy oʻrta ta’lim maktablarida “Geografiya va Iqtisodiy bilim asoslari fanlari oyligi”ni oʻtkazish boʻyicha**

**TADBIRLAR REJASI**

|  |  |  |  |  |
| --- | --- | --- | --- | --- |
| **№** | **Tadbirlar nomi** | **Muddati** | **Mas’ul** | **Kutilayotgan natija** |
| 1. | **Mart**-tabiiy fanlar oyligini yuqori saviyada tashkil etish uchun yangi taklif va tavsiyalarni hamda oylik davomida o‘tkazilagidan Respublika miqyosidagi tadbirlar rejasini tuzish va tasdiqlash |  |  |  |
| 2. | Fan oyligini aks ettiradigan devoriy gazetalar, bukletlar, koʻrgazmalar bilan burchak tashkil etish va bezash |  |  |  |
| 3. | Yangi pedagogik texnologiya, AKT, xalqaro tadqiqotlardan foydalangan holda ochiq darslarni tashkil etish |  |  |  |
| 4. | Fan oyligiga bagʻishlab kitob koʻrgazmalarini tashkil etish |  |  |  |
| 5. | Fanlar kesimida Oliy taʻlim muassasalari fakultet va kafedralariga, turli muzeylar, bogʻlar, planetariylar, ishlab chiqarish korxonalariga sayohatlar uyushtirish |  |  |  |
| 6. | Sinfdan tashqari tadbirlar, fanlar kesimida toʻgarak ish faoliyatini takomillashtirish |  |  |  |
| 7. | “Ekologiyani asraymiz”mavzusida kecha tashkil etish va oʻtkazish |  |  |  |
| 8. | “Qushlar bizning doʻstimiz” “Qushlar va gullar” mavzusida qiziqarli tadbirlar va tanlovlarni oʻtkazilish |  |  |  |
| 9. | “Dunyo mening nigohimda”, “Xarita orqali davlatlarga sayohat qilamiz” mavzusida qiziqarli tadbirlar va tanlovlarni oʻtkazish |  |  |  |
| 10. | Iqtisodiy bilim asoslari fanidan “Loyihalar va startaplar haftaligi” biznes rejalar turnerini tashkil etish |  |  |  |
| 11. | Oʻquvchilar uchun fanlar kesimida “Dunyo manzaralari” mavzusida videoroliklar tanlovini tashkil etish |  |  |  |
| 12. | “Men tadqiqotchi” ruknidagi loyiha ishi taqdimoti asosida video lavhalar tayyorlash va internet saytlariga joylashtirish |  |  |  |
| 13. | Oʻquvchilar oʻrtasida geografiya va iqtisodiy bilim asoslari fanlaridan “Mening ilk kitobim” tanlovini tashkil etish |  |  |  |
| 14. | Fan oyligida oliy oʻquv yurtlari professor-oʻqituvchilari, olimlar, darslik mualliflari bilan uchrashuvlarni tashkil etish |  |  |  |
| 15. | Fan yoʻnalishlarida oʻqituvchilarning ilgʻor ish tajribalari, metodik tavsiyalari va zamonaviy dars usullarini tashkil etish boʻyicha yozgan maqolalari bilan fan oyligi yuzasidan tashkil etilgan Respublika miqyosidagi onlayn ilmiy-amaliy konferensiyada ishtiroklarini ta’minlash |  |  |  |
| 16. | Oʻqituvchilar tomonidan fan oyligida amalga oshirilgan ijodiy ishlarni OAV lari, gazeta va jurnallarda yoritib borish |  |  |  |
| 17. | Fan oyligini yakunlovchi “Fan festivalini” oʻtkazish |  |  |  |

**Aniq va tabiiy fanlar boʻlimi boshlig‘i: Z.Sangirova**

**Aniq va tabiiy fanlar boʻlimi geografiya metodisti: M.T.Hojiyeva.**